November | 2016 | Rachelle Du Bois
Die klein vreugdetjies
Mens hoef nie na groot goed te hunker om vreugde en blydskap te beleef nie.
My besoeke aan my webtuiste hou vir my veel vreugde in. Ek kyk elke dag waar besoekers aan my blad vandaan kom en waarna daar gesoek word. Om te sien hoe lesers en belangstellendes vanuit Kanada, Amerika, Die Europese Unie, Duitsland, Namibië en ons eie mooi Suid-Afrika hier ‘n draai kom maak, laat my dadelik met ‘n huppel in my stap en ‘n glimlag op my bakkies.
Net so lekker is dit vir my om my boekverkope te sien toeneem op die grafiek wat Amazon.com so gaaf byhou. Daar sien ek hoeveel lesers uit baie ver plekke in die wêreld ‘n boek kom soek en dis nie lank nie, of dit wys op die grafiek.
Ek glo jy is nie teleurgesteld nie, en ek hoop jy sal weer en weer hierheen terugkom. Dis lekker om jou hier te ontvang.
Ek gee vir elkeen van julle wat hierheen kom vir geselskap, of wat kom soek na ‘n boek of inligting, hierdie roos uit my tuin.
Mag hierdie dag (of as dit nou nag is by jou) vir jou veel seën en baie vreugde inhou.